钦定古今图书集成/方舆汇编/职方典/第1216卷 > 《宿花石戍》杜甫
## 钦定古今图书集成/方舆汇编/职方典/第1216卷 > 《宿花石戍》杜甫

“午辞空灵岑，夕得花石戍。岸疏开辟水，木杂今古树。”
地蒸南风盛，春热西日暮。四序本平分，气候何回互。
茫茫大造间，理乱岂恒数。系舟盘藤轮，策杖古樵路。
罢人不在村，野圃泉自注。柴扉虽芜没，农器尚牢固。
山东残逆气，吴楚守王度。谁能扣君门，下令减征赋。